Etter examen artium i 1827 og cand.jur. i 1832 ble han kopist i Justisdepartementet og fra 1839 til 1844 fullmektig samme sted, før han flyttet til Kristiansand og var brigadeauditør i to år, hvilket innebærer det å overvåke brigadens adferd i militær-rettslige spørsmål, som når man foretar avhør, samt det reviderende ansvar for ettersyn av protokoller. Fra 1846 til 1853 var han i Bergen som assessor (dommer) i byens stiftsoverrett, fra 1850 til 1853 med i styret for Bergens Museum. Han var i 1849 blitt innvalgt i Det Kongelige Norske Videnskabers Selskab.